RO Jurnalul Oficial al Uniunii Europene C 194/14

Comunicarea guvernului francez cu privire la Directiva 94/22/CE a Parlamentului European și a Consiliului din 30 mai 1994 privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de autorizație de prospectare a zăcămintelor de hidrocarburi lichide sau gazoase denumită „Permis de Pontarlier”)

(Text cu relevanță pentru SEE)

2009/C 194/05

Prin cererea din 5 februarie 2009, societatea Celtique Energie Petroleum, cu sediul social la adresa 12, rue Pernelle 75004 Paris, Franța, a solicitat, pentru o perioadă de cinci ani, o autorizație de prospectare pentru zăcăminte de hidrocarburi lichide sau gazoase, denumită „Permis de Pontarlier”, pentru o suprafață de aproximativ 1 470 km2 situată în departamentele Doubs și Jura.

Perimetrul în care este valabilă această autorizație este delimitat de arcele de meridiane și de paralele care unesc succesiv punctele definite în continuare prin coordonatele lor geografice în grade [NTF (Nouvelle Triangulation de la France), meridianul de origine este cel al Parisului]:

Puncte Longitudine Latitudine A 4,20° E 52,20° N B Intersecția paralelei 52,20° N cu limita de separare între Franța și Elveția C Intersecția paralelei 51,60° N cu limita de separare între Franța și Elveția D 4,00° E 51,60° N E 4,00° E 51,70° N F 3,90° E 51,70° N G 3,90° E 51,90° N H 4,10° E 51,90° N I 4,10° E 52,00° N J 4,20° E 52,00° N

Punctele B – C = limita de separare între Franța și Elveția.

Depunerea cererilor și criterii de atribuire a drepturilor

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile concurente se iau în conformitate cu criteriile de atribuire a drepturilor de exploatare minieră, definite la articolul 6 din decretul menționat, până cel târziu la 3 martie 2011.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din Codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Informații suplimentare se pot obține de la: Ministère de l’écologie, de l’énergie, du développement durable et de la mer (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, Bureau exploration production des hydrocarbures), Arche de La Défense 92055 La Défense Cedex, FRANCE (Telefon +33 140819525, Fax +33 140819529).

Actele cu putere de lege și reglementările menționate mai sus pot fi consultate pe site-ul Légifrance: http://www.legifrance.gouv.fr

(1) JO L 164, 30.6.1994.